दस सितम्बर को कांग्रेस समेत 22 विपक्षी दलों ने पेट्रोल की कीमतों में बेताहाश वृद्धि के खिलाफ भारत बंद का आयोजन किया. बंद के दौरान अचानक केंद्रीय कानून मंत्री रविशंकर प्रसाद ने प्रेसकांफ्रेंस बुलाई और मीडिया को बताया कि बिहार के जहानाबाद में बंदसमर्थकों ने दो साल की बीमार बच्ची को अस्पताल जाने के लिए रास्ता नहींं दिया जिसके कारण रास्ते में ही उसकी मौत हो गयी. इतना ही नहीं उन्होंने कहा कि राहुल गांधी को इस मौत की जिम्मेदारी लेनी चाहिए और देश से माफी मांगनी चाहिए. लेकिन थोड़ी ही देर बाद रविशंकर प्रसाद का यह आरोप झूठा निकला. जहानाबाद के डीएम के साथ साथ खुद बच्ची के पिता प्रमोद मांझी ने साफ कहा कि उनकी बेटी की मौत का कारण भारत बंद नहीं था. और न ही किसी बंद समर्थक ने उनके वाहन को अस्पताल जाने से रोका. बल्कि उसकी मौत लगातार दश्त होने कारण हुई. जिसे वह अस्पताल ले जा रहे थे और रास्ते में ही मौत हो गयी. पर किसी बंद समर्थक ने उनके रास्ते को नहीं रोका.